આજે પણ જૂનાગઢના ચિતાખાના ચોકના કબ્રસ્તાનમાં કેસરબાઈનો રોજો અધૂરો ખંડેર હાલતમાં છે. ડૉ. ઈશ્વરલાલ ઓઝાને કબ્રસ્તાનના મુજાવરના દાદીએ તેમના સંશોધન દરમ્યાન આજથી પિસ્તાલીસ વર્ષ પહેલાં આપેલી એક મુલાકાતમાં કહ્યું હતું તે મુજબ કેસરબાઈના મરણ પછી તેના રોજાનું ચણતર કામ કચ્છના મહારાવે આરંભ્યું હતું પણ તેમાં નવાબને પોતાનું અપમાન લાગ્યું તેથી તેણે રોજાનું ચણતરકાર્ય બંધ કરાવ્યું.